Azərbaycan Tibb Universitetinin Ümumi gigiyena və ekologiya kafedrasının

doktorantı Aylin Yaqub qızı Ağasiyevanın  **“Hərbi lisey kursantlarının qidalanma statusu və sağlamlığı arasındakı əlaqələrin gigiyenik qiymətləndirilməsi”** mövzusunda 3240.01 – “Gigiyena” ixtisasında tibb üzrə fəlsəfə doktoru elmi dərəcəsi almaq üçün dissertasiya işinin

**PLAN-ANNOTASİYASI**

|  |  |
| --- | --- |
| **Müəssisə** | Azərbaycan Respublikası Səhiyyə NazirliyiAzərbaycan Tibb Universiteti |
| **Sənədin növü** | Tibb üzrə fəlsəfə doktoru elmi adı almaq üçün dissertasiya işinin**annotasiyası** |
| **İşin adı** | Hərbi lisey kursantlarının qidalanma statusu və sağlamlığı arasındakı əlaqələrin gigiyenik qiymətləndirilməsi |
| **Elmi istiqamətin adı və kodu** | 3240.01 – “Gigiyena” |
| **Problem** | Əhali sağlamlığının formalaşmasının sosial-gigiyenik və ekoloji əsasları |
| **İcraçı** | Azərbaycan Tibb Universitetinin Ümumi gigiyena və ekologiyakafedrasının doktorantı  **Ağasiyeva Aylin Yaqub qızı**  |
| **Elmi rəhbər** | Azərbaycan Tibb Universitetinin Ümumi gigiyena və ekologiya kafedrasının müdiri, t.ü.e.d., professor **Kazımov Mirzə Ağababa oğlu** |
| **Elmi məsləhətçi** | Azərbaycan Tibb Universitetinin Qidalanma və kommunal gigiyena kafedrasının müdiri, t.ü.f.d.,dosent **Əhmədov İbrahim Rəhim oğlu** |
| **Şəhər və il** | Bakı, 2019 |

**TƏDQİQATIN MƏZMUNU**

|  |  |
| --- | --- |
| **İşin adı** | Hərbi lisey kursantlarinin qidalanma statusu və sağlamlığı arasındakı əlaqələrin gigiyenik xarakteristikası |
| **İşin referatı: problem, əsas məqsədi və** **qısa məzmunu** | hərbi lisey kursantlarının sağlamlıq vəziyyətinin öyrənilməsinə aid tədqiqatların olmamasını, lakin ölkənin müdafiə qabiliyyətinin təmin edilməsində mühüm rol oynayan bu əhali qrupunun sağlamlığının formalaşmasında qidalanma amilinin aparıcı rolunu nəzərə alaraq onların qidalanma statusu ilə sağlamlığı arasındakı əlaqələrin tədqiqi işin əsas ideyasını təşkil edir. |
| **Açar sözlər** | hərbi lisey kursantlarının qidalanma statusu, sağlamlıq vəziyyəti, fiziki inkişafı, gigiyenik qiymətləndirmə |
| **İşin xarakteri** | təcrübi |
| **Sənədin növü** | tibb üzrə fəlsəfə doktoru elmi adı almaq üçün dissertasiya işinin annotasiyası |
| **Mövzunun aktuallığı** |  Uşaq və yeniyetmələrin sağlamlığının qorunub saxlanması, harmonik əqli və fiziki inkişafının təmin edilməsi müasir dövrdə gigiyena elmininən mühüm problemlərindən biri hesab edilir. Ümumdünya Səhiyyə Təşkilatı (ÜST) tərəfindən “Ətraf mühit və uşaqların sağlamlığı” mövzusunda qəbul edilmiş Avropa Fəaliyyət Planında [Европейский пл. д., 2004]. ÜST-nın Avropa Regional Bürosunun üzvü olan ölkələrdə uşaqların sağlamlığının qorunub saxlanması istiqamətində problemin hələ də qalması və onun həllinin vacibliyi qeyd edilmişdir. Bu kontekstdə Azərbaycan Respublikası Prezidentinin 13 iyun 2014-cü il tarixli Sərəncamı ilə “Ana və uşaqların sağlamlığının yaxşılaşdırılmasına dair 2014-2020-ci illər üçün Dıvlət Proqramı” təsdiq edilmişdir. Həmin Proqramda Azərbaycan Respublikasında uşaq əhalisinin sağlamlıq vəziyyətinin daha da yaxşılaşdırılması əsas vəzifələrdən biri kimi öz əksini tapmışdır. Məlumdur ki, inkişaf etməkdə olan uşaq orqanizmi yaşayış mühiti və şəraitinin müxtəlif xarakterli amillərinin təsirinə yüksək həssaslığına görə risk qruplarına daxil edilir [Бекетова Н.А. и соавт.,2015; Вржесинская О.А. и соавт.,2018]. Orta təhsil alma dövründə yeniyetmə orqanizminə əlverişsiz təsir ehtimalı yüksək olan ətraf və yaşayış mühiti amillərinin sayı daha da artır. Bu dövrdə uşaq orqanizminin zərərli təsirlərə məruz qalması onun həyat fəaliyyətinin və sağlamlığının pozulmasına, bir sıra orqan və sistemlərin (mədə-bağırsaq, tənəffüs, qan-damar, qanyaranma, endokrin, sinir, sümük-əzələ sistemlərin) xəstəliklərinə və fiziki inkişafdan geri qalmalara gətirib çıxara bilər [Кузнецова А.П.,2014; Кучма В.Р., 2014; Мельникова М.М., 2014]. Statistik məlumatlara görə bəzi ölkələrdə son onilliklərdə məktəblilərin sağlamlıq göstəricilərində mənfi meylliklərin rastgəlmə tezliyinin artması qeyd edilir. Məsələn, tədqiqatların nəticələrinə görə Rusiyada məktəblilərin yalnız 10% sağlam hesab edilir. Məktəbli uşaqların 50%-də müxtəlif morfoloji və funksional dəyişikliklər, 40%-də isə müxtəlif xronik xəstəliklər qeydə alınır. Qeyd edilir ki, məktəb yaşlı uşaqların sağlamlığında və fiziki inkişafında müşahidə edilən meylliklər yaşayış mühiti amillərinin təsirindən dərhal sonra baş vermir. Bu meylliklər ilk növbədə patologiyaönü vəziyyətlər şəklində meydana çıxır [Баранов А.А. и соавт.,2013; Евдокимов В.И. и соавт.,2018].  Müasir dövrdə uşaq və yeniyetmələrin orqanizminə əlverişsiz təsir edə bilən yaşayış mühiti amilləri sırasında tədris prosesi mühüm rol oynayır. Xüsusən yeniyetməlik dövründə uşaqların peşə seçməsi ilə əlaqədar müxtəlif yönümlü məktəb və liseylərdə təhsil almaları zamanı həmin təhsil müəssisəsində tədris şəraitinin təşkili, tədris proqramlarının xüsusiyyətləri, uşaqların əmək, istirahət və məişət şəraitlərinin müxtəlifliyi, bir çox hallarda isə əlverişsiz olması ilə yanaşı şagirdlərin yaşına uyğun olmaması onların sağlamlığına zərərli təsir ehtimalını artırır [Шумских Д.С. и соавт.,2013]. Bu baxımdan hərbçi ixtisasını seçən yeniyetmələrin orta təhsil dövründə hərbi liseylərdə təhsil almağa üstünlük verməsi bir tərəfdən ölkənin müdafiə qüdrətinin yüksəldilməsi baxımından çox müsbət hal kimi qiymətləndirilsə də, bu təhsil müəssisələrində təlim-tərbiyə proseslərinin orta ümumtəhsil müəssisələrindən ciddi şəkildə fərqlənməsi onların sağlamlığına əlverişsiz təsir də göstərə bilər [Адашкевич А. А., 2016; Ширко Д. И. и соавт.,2017; Gutowska I. T. et al.2014;].  Hərbi yönümlü orta ixtisas məktəblərinin spesifikliyi kursantların dəyişən ətraf mühit amillərinin, sosial və məişət şəraitlərinin, habelə tədrisin və hərbi hazırlığın xüsusiyyətlərinə və rejiminə adaptasiyasının vacibliyilə xarakterizə olunur [Киселёв С.В., 2010; Рахманов Р.С. и соавт.,2014]. Bu amillərin yeniyetmələrin sağlamlıq vəziyyətinə təsirinin öyrənilməsi istiqamətində aparılan tədqiqatlar göstərir ki, bu tədris müəssisələrində təhsil alanlar arasında müxtəlif patoloji və patologiyaönü vəziyyətlərin formalaşmasında müəyyən rol oynayan əsas risk amilləri içərisində tamdəyərli səmərəli qidalanmanın təşkilində müvafiq sanitariya-gigiyena qaydalarına əməl edilməməsinə daha çox diqqət yetirilir [Дорошевич В.И. и соавт.,2011; Киселёв С.В., 2010; Кузнецов С.М. и соавт.,2014 Онищенко Г.Г.,2012].Uşaq və yeniyetməlik dövründə səmərəli qidalanma xəstəliklərin qarşısının alınmasını, uşağın dərsoxuma və işgörmə qabiliyyətinin yüksəlməsini, fiziki və əqli inkişafını təmin edir, yaşayış mühiti amillərinin təsirinə adaptasiya olunması üçün şərait yaradır [Буря Е.Ю. и соавт., 2012; Дерин, В.Н., 2013; Коршевер Н.Г. и соавт., 2011]. Hesab edilir ki, hərbi tədris müəssisələrində kursantların sağlamlığı, fiziki inkişafı, fiziki hazırlığı və döyüş qabiliyyətinin mənimsənilmə səviyyəsi keyfiyyətli qidalanmadan birbaşa asılıdır [Андриянов А.И. и соавт.,2016; Кукоз Г.В., 2012; Hidenari S., 2007].  Hərbi peşəyə yiyələnmək istiqamətində təhsil alan yeniyetmələrin sağlamlığının qorunub saxlanması və möhkəmləndirilməsi, bu sahədə səmərəli qidalanmanın mühüm bir gigiyenik problem kimi hər bir dövlət üçün strateji əhəmiyyət daşımasına baxmayaraq, onun tədqiqinin kifayət səviyyədə olmadığı qeyd edilir [Воронина Н. В., 2017; Царяпкин В.Е., 2013]. Hərbi tədris müəssisələri kursantlarının qidalanma xüsusiyyətləri və bununla əlaqədar onların sağlamlıq vəziyyətini əks etdirən fiziki inkişaf və xəstələnmə göstəriciləri haqqında respublikamızda da elmi tədqiqatlara aid məlumatlar əldə etmək mümkün olmamışdır. Bu problemin həlli istiqamətdə tədqiqatların indiki zamanda bizim respublikamız üçün aktuallığı və vacibliyi hərbi lisey kursantları arasında aparılması nəzərdə tutulan hazırki tədqiqat işinin məqsəd və vəzifələrini müəyyən etmişdir. |
| **İşin məqsədi** | hərbi lisey kursantlarının qidalanması və sağlamlığı arasında əlaqələrin gigiyenik qiymətləndirilməsi əsasında onların qidalanmasının optimallaşdırılması və sağlamlığının adekvat vəziyyətinin təmin edilməsi istiqamətində profilaktik tədbirlərin elmi əsaslarının işlənib hazırlanması |
| **İşin vəzifələri** | 1) hərbi lisey kursantlarının tədris və qidalanma şəraitlərinin və xüsusiyyətlərinin tədqiqi, sağlamlıq üçün prioritet risk amillərinin müəyyən edilməsi və gigiyenik qiymətləndirilməsi;2) hərbi lisey kursantlarının fiziki inkişaf göstəricilərinin təyin edilməsi və gigiyenik qiymətləndirilməsi;3) hərbi lisey kursantlarının xəstələnmə göstəricilərinin öyrənilməsi və təhlil edilməsi; 4) hərbi lisey kursantlarının sağlamlığının qorunub sağlanması və optimal fiziki inkişafının təmin edilməsi üçün gigiyenik təkliflərin işlənib hazırlanması |
| **İşin orijinallığı (yeniliyi)** | Tədqiqatların yerinə yetirilməsi ilk dəfə respublikada hərbi lisey kursantlarının qidalanma statusunun xüsusiyyətlərinin, qidalanmasının səmərəli olub-olmaması, gündəlik qida rasionunun kəmiyyət və keyfiyyət göstəricilərinin müəyyən edilməsinə imkan verəcəkdir.Hərbi lisey kursantlarının qidalanmasının rejimlə olub-olmaması, sutkalıq rasionun istər qida maddələrinin miqdarına, istərsə də enerji tutumuna görə günün vaxtlarına uyğun bölüşdürülməsi və eyni zamanda orqanizminin enerjiyə və əsas qida maddələrinə olan fizioloji tələbatını ödəyə bilmə məsələləri ilk dəfə bu tədqiqatlarda aydınlaşdırılacaqdır.Kimyəvi tərkibinə görə sutkalıq qida rasionunun orqanizmin tələbatına müvafiqliyinin, qidanın tərkib göstəricilərilə orqanizmin funksional fəaliyyətinin, xəstələnmələrin səviyyəsinin və fiziki inkişafın qarşılıqlı əlaqələrinin ilk dəfə aşkar edilməsi planlaşdırılan tədqiqatların nəticələrində gözlənilən elmi yeniliklərdən hesab edilə bilər. |
| **İşin gözlənilən nəticələri** | tibb üzrə fəlsəfə doktoru elmi adı almaq üçün dissertasiya, elmi məqalələr, elmi surətdə əsaslandırılmış və tələbələrin sağlamlığının mühafizəsinə yönəlmiş kompleks profilaktik tədbirlər  |
| **İşin elmi və təcrübi əhəmiyyəti** | Planlaşdırılan tədqiqatların yerinə yetirilməsi hərbi lisey kursantlarının tədris-məişət şəraitlərinin onların sağlamlığına və fiziki inkişafına təsir edən mümkün risk amillərinin və “mühit amilləri – mütəşəkkil kollektivdə kursantların sağlamlıq vəziyyəti” sistemində səbəb-nəticə əlaqələrinin aşkar edilməsinə imkan verməklə yanaşı, tədqiqatlar nəticəsində müəyyən edilmiş risk amillərinin aradan qaldırılması, habelə kursantların qida rasionunun optimallaşdırılması istiqamətində profilaktik tədbirlərin elmi əsaslarının işlənib hazırlanmasını təmin edəcəkdir. |
| **Tədqiqatların obyekti (matrial)** | - C.Naxçıvanski adına hərbi lisey kursantları;- hərbi lisey kursantlarının qidalanma, fiziki inkişaf və sağlamlıq vəziyyətini öyrənmək üçün tərtib edilmiş sorğu anketləri;- hərbi lisey kursantlarının xəstələnmə göstəricilərini əks etdirən məlumatlar;- hərbi lisey kursantlarının fiziki inkişafının, ürək-damar, tənəffüs və digər funksional sistemlərin vəziyyətinin tədqiqinin nəticələri. |
| **Tədqiqat** **üsulları** | Sosioloji (anket-sorğu), epidemioloji (ayrı-ayrı xəstəliklərin kursantlar arasında yayılması), gigiyenik, analitik, statistik |
| **Əsas və nəzarət qrupları** | Əsas qruplar – C.Naxçıvanski adına hərbi lisey kursantları, müqayisə qrupları –mövcud normativ materiallar |
| **Qiymətləndirmə və ya müqayisə meyarları** | Tədqiqatlardan alınan nəticələrin gigiyenik qiymətləndirilməsi materialın müvafiq yaşa və cinsə görə mövcud gigiyenik, antropoloji və fizioloji normalarla müqayisəsi əsasında həyata keçiriləcəkdir |
| **Statistik və riyazi işləmələr** | Tədqiqatlardan alınan məlumatlar sanitariya statistikasında geniş tətbiqedilən üsullarla işləniləcək. Bu zaman orta kəmiyyətlər, orta kəmiyyətlərinorta xətası, Styudentin dürüstlük əmsalı, orta kvadratik fərqlənmə,korrelyasiya əmsalı və s. göstəricilər təyin ediləcəkdir. |
| **Maddi və texniki imkanlar** | Tədqiqatlar Ümmi gigiyena və ekologiya kafedrasının elmi proqramının büdcədən maliyyələşməsi hesabına yerinə yetiriləcəkdir. |
| **İşin yerinə yetirilmə** **müddəti** | 25 fevral 2019 - 25 fevral 2023-cü illər |
| **İşin mərhələləri****(təqvim planı)** | **2019 - cu il** 1. Problemin hazırki vəziyyətinin öyrənilməsi, mövzunun aktuallığının müəyyən edilməsi və tədqiqat üsullarının seçilməsi üçün ədəbiyyat məlumatları üzərində iş.2. Dissertasiya işində tətbiq edilən tədqiqat üsullarının seçilməsi, aprobasiyası və tədqiqatlara hazırlanması.3. Hərbi lisey kursantlarının qidalanma və sağlamlıq xüsusiyyətlərinin öyrənilməsi, müvafiq sorğu materiallarının toplanması.**2020 - ci il**1. Əldə edilən materialların statistik işlənməsi və təhlil edilməsi.2. Əldə edilən materiallara aid elmi məqalələrin hazırlanması.3. Mövzuya aid ədəbiyyat məlumatları üzərində işin davam etdirilməsi.4. Fəlsəfə doktorluğu minimumlarına aid dərslərdə iştirak edilməsi.**2021 - ci il**1. Hərbi lisey kursantlarının fiziki inkişaf göstəricilərinin öyrənilməsi, materialın statistik işlənməsi, təhlili.2. Elmi məqalələrin yazılması.3. Mövzuya aid ədəbiyyat məlumatları üzərində işin davam etdirilməsi.4. Fəlsəfə doktorluğu imtahanlarının verilməsi**2022 - ci il**1. Hərbi lisey kursantlarının sağlamlıq vəziyyətinin öyrənilməsi işinin davam etdirilməsi.2. Dissertasiyanın yazılması, aprobasiyaya hazırlanması və müdafiəsi. |
| **Ədəbiyyat** | Dissertasiya mövzusu üzrə 200- 250 ədəbiyyat mənbəyinin araşdırılması nəzərdə tutulmuşdur. |